
საქართველოს მთავრობის

განკარგულება №73

2010 წლის 27 იანვარი

ქ. თბილისი
,,საქართველოს რეგიონული განვითარებისა და ინფრასტრუქტურის სამინისტროს საჯარო სამართლის იურიდიული პირის – წყლით უზრუნველყოფის რეგიონული განვითარების სააგენტოსათვის საქართველოს რეგიონებში განსახორციელებელი პროექტების ფონდიდან თანხის გამოყოფის შესახებ“ საქართველოს მთავრობის 2010 წლის 18 იანვრის №58 განკარგულებაში ცვლილებების შეტანის თაობაზე
საქართველოს ზოგადი ადმინისტრაციული კოდექსის 63-ე მუხლის შესაბამისად, ,,საქართველოს რეგიონული განვითა​რებისა და ინფრასტრუქტურის სამინისტროს საჯარო სამართ​ლის იურიდიული პირის – წყლით უზრუნველყოფის რეგიო​ნუ​ლი განვითარების სააგენტოსათვის საქართველოს რეგიონებში განსახორციელებელი პროექტების ფონდიდან თანხის გამოყო​ფის შესახებ“ საქართველოს მთავრობის 2010 წლის 18 იანვრის №58 განკარგულებაში შეტანილ იქნეს შემდეგი ცვლილებები:

ა) პირველი პუნქტი ჩამოყალიბდეს შემდეგი რედაქციით:

,,1. ევროპის საინვესტიციო ბანკის დაფინანსების ფარგ​ლებში განსახორციელებელ წყალმომარაგებისა და წყალარი​ნების სამუშაოთა საპროექტო სამუშაოების დაფინანსების მიზ​ნით საქართველოს ფინანსთა სამინისტრომ „საქართველოს 2010 წლის სახელმწიფო ბიუჯეტის შესახებ“ საქართველოს კანონის მე-17 მუხლის მე-2 პუნქტით გათვალისწინებული სა​ქართველოს რეგიონებში განსახორციელებელი პროექტების ფონდიდან გამოუყოს 2 000 000 (ორი მილიონი) ლარი საქართ​ველოს რეგიონული განვითარებისა და ინფრასტრუქტურის სამინისტროს საჯარო სამართლის იურიდიულ პირს – წყლით უზრუნველყოფის  რეგიონული განვითარების სააგენტოს შპს „საქართველოს გაერთიანებული წყალმომარაგების კომპანიი​სათვის“ გადასაცემად.“;
ბ) მე-2 პუნქტი ჩამოყალიბდეს შემდეგი რედაქციით:

„2. „სახელმწიფო შესყიდვების შესახებ“ საქართველოს კანონის მე-10 მუხლის მე-3 პუნქტის „ე“ ქვეპუნქტის შესა​ბამისად, სახელმწიფოებრივი და საზოგადოებრივი მნიშვნელობის ღონისძიებების შეზღუდულ ვადებში განხორციელების მიზნით, შპს „საქართველოს გაერთიანებული წყალმომარაგების კომპანიამ“ სამუშაოთა სახელმწიფო შესყიდვა განახორციე​ლოს ერთ პირთან მოლაპარაკების საშუალებით.“.
პრემიერ-მინისტრი            

                                                ნ. გილაური
